Narodna skupština
20071030

U prilog tome, kada smo govorili o kreditu Evropske banke za razvoj za klizišta, nisam imala priliku da iznesem podatak, jer nisam imala kod sebe završni račun. Molim vas da mi dozvolite 30 sekundi samo da završim. (Predsedavajući: U redu.) Kredit od te institucije, kredit Razvojne banke Saveta Evrope, koji je korišćen za saniranje posledica poplava u prošloj godini: na kredit od 9 miliona i 600 hiljada evra (završni račun je izvor) plaćena je kamata od 90 hiljada i 48 evra. Kamata po tom kreditu, po ovoj računici, iznosi 9,38 posto. Znači, budžet je za godinu, nije bilo prevremene otplate kamate; za godinu dana korišćenja na 9 miliona i 600 je plaćeno 90 hiljada. Podaci govore sami za sebe, ali budimo iskreni i iznosimo ih u celini.